1. sz. melléklet:

***A diplomamunka (szakdolgozat) elkészítésének rendje és követelményei a Fogorvostudományi Karon – Időrendi mutató***

***A szakdolgozat témák meghirdetése:***

* **Október 31.** – A Dékáni HHHivatal és NHKK megküldi a leendő IV. éves hallgatók létszámát az oktatási-kutatási szervezeti egységek részére (*FOK Szakdolgozat Szabályzat 2.§ (3))*
* **Január 10.** – Az oktatási-kutatási szervezeti egységek megküldik a Dékáni Hivatal és az NHKK részére a szakdolgozat témákat tartalmazó témajegyzéket (*2.§ (5))*
* **Január 20.** – Dékáni Hivatal és NHKK összesíti a beérkezett témajegyzékeket *(2.§ (6))*
* **Január 31.** – A véglegesített szakdolgozat témajegyzékek közzététele az oktatási-kutatási szervezeti egységek honlapján és a kari honlapon, illetve továbbításuk az évfolyamfelelősök részére *(2.§ (6))*

***Témavezető/konzulens***

* A végzés tanévében a hallgatói konzultációk legkésőbbi időpontjai: **október 1.,
november 1., december 1.** *(1.§ (5))*
* Amennyiben a témavezető/konzulens a hallgató véleménye szerint nem nyújt értékelhető segítséget a dolgozat megírásához, problémájával a végzés tanévében **november 15-ig** az illetékes oktatási-kutatási szervezeti egység vezetőjéhez fordulhat, aki szükség esetén új témavezetőt/konzulenst jelölhet ki.
* **December 20.** – Témavezető/konzulens a védés tanévében eddig az időpontig jelzi a Dékáni Hivatal, az NHKK és az oktatási-kutatási szervezeti egység vezetője számára, ha a hallgató a konzultációs kötelezettségének nem tett eleget vagy a szakdolgozat készítésével nem a meghatározott ütem szerint halad *(1.§ (4))*

***Témaválasztás***

* **Október 1-31.** – A hallgató (képzésének 7. félévében) leadja a témavezetővel/konzulenssel előzetesen egyeztett és kiválasztott címet az évfolyamfelelősnek. *(3.§ (3))*
* **November 5.** – A DH és az NHKK honlapján közzétételre kerülnek a szakdolgozat témák és az azokat választó hallgatók listája.
*(3.§ (4))*
* **November 15.** – A hallgatók ezen határidőig leadják az oktatási-kutatási szervezeti egységek által aláírt *Bejelentő lap szakdolgozat témaválasztásról* c. adatlapot a DH-ban vagy az NHKK-ban. (*3. § (5)*)

***A már kiválasztott és befogadott szakdolgozattéma, valamint a témavezető/konzulens személyének módosítása***

* **9. félév első oktatási napjáig** – Hallgatói kérvény benyújtásának határideje a Tanulmányi és Vizsgabizottsághoz (*5.§)*

***Rektori pályamunka és tudományos munka elfogadás szakdolgozatként***

* **December 20.** – Hallgatói kérvény benyújtásának határideje a Dékáni Hivatalba
*(6.§ (1))*

***Szakdolgozat leadása és védése***

* **Február 15.** – Szakdolgozat leadási határidő (*7.§ (3))*
* **Április 15.** – Az oktatási-kutatási szervezeti egység legkésőbb eddig az időpontig eljuttatja a szakdolgozat védési jegyzőkönyv egy példányát a Dékáni Hivatal vagy az NHKK részére. *(7.§ (8))*
* **Augusztus 20.** - Az elégtelenre minősített szakdolgozatok átdolgozást követő újbóli benyújtási határideje. *(7.§ (9))*